Jorge Ortiz-Garay

Jorge Ortiz-Garay (født 16. oktober 1970 i Mexico by i Mexico, død 27. mars 2020 i Brooklyn i New York City i USA) var en katolsk prest i Brooklyn i New York City) som antas å være den første katolske prest i USA som døde av covid-19.

Biografi
Jorge Ortiz-Garay var sønn av Jorge og Estela Ortiz som den ene av fem søsken. Han ble praktiserende advokat og var forlovet. Innen det kom til bryllupet hadde han i 1996 vært på en retrett der han opplevde et kall til å bli prest, avsluttet forholdet, sin advokatpraksis og forlot sine foreldre og begynte på prestestudier ved Redemptoris Mater Seminary i Newark i New Jersey i USA.

Han ble presteviet 29. mai 2004 for det katolske erkebispedømme Newark som et medlem av den neokatekumenale vei. I 2009 kom han til bispedømmet Brooklyn Diocese og var først sjelesørger i Co-Cathedral of St. Joseph i Prospect Heights.han ble sogneadministrator ved St. Brigid's Church i 2014, og ble sogneprest der den 13,. juli 2019. Den 10. desember 2019 ble han inkardinert i bispedømmet Brooklyn. Han ble også amerikansk statsborger. Fader Ortiz-Garay var koordinator for  festdagsreadisjonene for Our Lady of Guadalupe-høytidelighetene. Han var også bispedømmets koordinator for meksikanske innvandrere. 

Den 27. mars 2020 døde han på Wyckoff Hospital Medical Center i Brooklyn av komplikasjoner på grunn av covid-19, som den første katolske prest i landet.

Referanser 

Meksikanske katolske prester
Katolske prester fra USA
Meksikanske jurister
Personer fra Mexico by
Dødsfall relatert til covid-19 i USA
Katolske religiøse ledere ofre for covidpandemien